ai4bharat/Pralekha huggingface dataset:
कोयला मंत्रालय
अप्रैल 2022 से जनवरी 2022 के दौरान सभी श्रेणी के गैर कोकिंग कोयले का आयात वित्तीय वर्ष 2020 के 163.85 एमटी की तुलना में घटकर 125.61 मिलियन टन हो गया
अप्रैल 2022 से जनवरी 2022 के दौरान कोयले का कुल आयात वित्तीय वर्ष 2020 के 207.24 एमटी की तुलना में घटकर 173.20 एमटी रह गया
कोयले के घरेलू उत्पादन में उल्लेखनीय वृद्धि के साथ, भारत ने बिजली की मांग में वृद्धि के बावजूद कोयले के आयात में उल्लेखनीय कमी हासिल की है। अप्रैल 2022 से जनवरी 2022 की अवधि के दौरान सभी श्रेणी के गैर कोकिंग कोयले का आयात वित्तीय वर्ष 2020 के इन्हीं महीनों के दौरान 163.85 एमटी की तुलना में घटकर 125.611 मिलियन टन  हो गया है। यह गिरावट लगभग 23.33 प्रतिशत की है।
जनवरी 2022 तक घरेलू कोयला-आधारित बिजली उत्पादन 815.72 बीयू  है, जोकि वित्तीय वर्ष 2020 की इसी अवधि के दौरान 724.746 बीयू थी। इस प्रकार, बिजली उत्पादन में 12.55 प्रतिशत की वृद्धि रही। आयातित कोयला-आधारित बिजली उत्पादन, जोकि अप्रैल 2020 से जनवरी 2020 के दौरान 78.07 बीयू था, में 55 प्रतिशत की कमी आई है और यह चालू वित्तीय वर्ष 2022 के इन्हीं महीनों के दौरान 35.13 बीयू रह गया है।
वित्तीय वर्ष 2022 के जनवरी माह तक बिजली क्षेत्र में मुख्य रूप से उपयोग किए जाने वाले गैर-कोकिंग कोयले का आयात वित्तीय वर्ष 2020 की इसी अवधि की तुलना में 60.87 प्रतिशत कम होकर 58.09 एमटी से 22.73 एमटी तक आ गया है। अप्रैल 2022 से जनवरी 2022 के दौरान कोयले का कुल आयात भी वित्तीय वर्ष 2020 की इसी अवधि के दौरान 207.235 एमटी की तुलना में घटकर 173.20 एमटी हो गया है। इस प्रकार, कोयले के कुल आयात में लगभग 16.42 प्रतिशत की कमी हुई है जिसके परिणामस्वरूप इस वर्ष विदेशी मुद्रा भंडार की महत्वपूर्ण बचत हुई है। विदेशी मुद्रा भंडार में यह बचत खासकर ऐसे समय में हुई है जब अंतरराष्ट्रीय बाजार में कोयले की कीमतें उच्च स्तर पर हैं। घरेलू कोयले के उत्पादन में बढ़ोतरी करने के लिए सभी प्रयास जारी हैं क्योंकि अतिरिक्त कोयले की उपलब्धता से आयात-प्रतिस्थापन में मदद मिलेगी।
ऊर्जा की खपत की दृष्टि से भारत दुनिया का तीसरा सबसे बड़ा देश है और बिजली की मांग हर वर्ष 4.7 प्रतिशत बढ़ती है। कोयले के आयात पर निर्भरता को कम करने के लिए, कोयला मंत्रालय द्वारा “आत्मनिर्भर भारत” की दृष्टि से सुधार की व्यापक पहल की गई है। मंत्रालय ने एमएमडीआर  अधिनियम, 2021 के तहत खनिज रियायत  नियम, 1960 में संशोधन किया है ताकि कैप्टिव खानों के पट्टेदार को अंतिम उपयोग वाले संयंत्रों की जरूरतों को पूरा करने के बाद कुल अतिरिक्त उत्पादन का 50 प्रतिशत तक कोयला या लिग्नाइट को बेचने की अनुमति मिल सके। इस संशोधन के जरिए, कोयला मंत्रालय  ने कैप्टिव कोयला ब्लॉकों की खनन क्षमता के अधिक उपयोग द्वारा बाजार में अतिरिक्त कोयले को जारी करने का मार्ग प्रशस्त किया है, जिसके कारण जनवरी 2020तक 51.73 एमटी के कोयले के उत्पादन में वित्तीय वर्ष 2022 की इसी अवधि के दौरान 37.85 प्रतिशत की वृद्धि हुई है और यह 71.31 एमटी तक पहुंच गया है। इससे कोयले के घरेलू उत्पादन में जनवरी 2022 तक 8.38 प्रतिशत की समग्र वृद्धि हुई है और उत्पादन 601.97 एमटी हो गया है, जबकि वित्तीय वर्ष 2020 के इन्हीं महीनों में यह उत्पादन 555.41 एमटी था। यह उम्मीद की जाती है कि वित्तीय वर्ष 2023 के दौरान बिजली क्षेत्र की मांग को पूरा करने के लिए पर्याप्त मात्रा में घरेलू थर्मल कोयले की आपूर्ति होगी।
वित्तीय वर्ष 2020-21 को तुलना के लिए शामिल नहीं किया जा रहा है क्योंकि यह अवधि कोविड-19 महामारी से प्रभावित थी।
विज्ञान एवं प्रौद्योगिकी मंत्रालय
सूक्ष्मजीव-रोधी और कई परतों वाला फेस मास्करोगाणुओं को ख़त्म कर देगा
मास्क केबाहरी परत पर हाइड्रोफोबिक सतह है, जो वायरस-युक्त पानी की बूंदों को दूर हटा देगी
नावेल कोरोनवायरस से निपटने के लिए अब तक कोई वैक्सीन या दवा उपलब्ध नहीं है। मास्क का उपयोग, एक-दूसरे से दूरी बनाये रखना और लगातार हाथ धोना ही ऐसे उपाय हैं, जिससे लोगों की जान बच सकती है। विश्व स्वास्थ्य संगठन  ने भी ऐसे मास्क की सिफारिशें की हैं जो कोरोनावायरस से सुरक्षा के लिए सबसे उपयुक्त हों। लेकिन लंबे समय तक मास्क पहनने से घुटन हो सकती है और मास्क के सही इस्तेमालमें भी मुश्किलें आती हैं। इन समस्याओं के समाधान के लिए, भारतीय प्रौद्योगिकी संस्थान  के स्कूल ऑफ बायोमेडिकल इंजीनियरिंग के डॉ मार्शल और उनकी टीम नेएक ऐसा फेस मास्क विकसित किया हैजो सूक्ष्मजीव-रोधी है और पांच परतों से युक्त है।
यह फेस मास्क रोगाणुओं को ख़त्म कर सकता है जो इसकी बाहरी सतह से चिपके रहते हैं और यह द्वितीयक संक्रमण को फलने से रोकता है। इंडिया साइंस वायर के साथ बात करते हुए  के स्कूल ऑफ बायोमेडिकल इंजीनियरिंग के एसोसिएट प्रोफेसर डॉ मार्शल ने कहा, '' बाजार में उपलब्ध मास्क मुंह और नाक में रोगाणुओं के प्रवेश को रोकने के लिए एक फिल्टर के रूप में काम करते हैं, लेकिन मास्क के बाहरी सतह से चिपके रोगाणुओं पर इसका कोई प्रभाव नहीं पड़ता है।
मास्क की बाहरी सतह पर अधिक मात्रा में वायरल या जीवाणु की उपस्थिति, चिकित्सा और पैरामेडिकल स्टाफ के लिए खतरनाक हो सकती है। डॉ मार्शल की टीम ने मास्क की इस कमी को दूर किया है। इसके लिए प्रोटॉनेटेड अमीन मैट्रिक्स के साथ संयुग्मित नैनोमेटल की विभिन्न परतें दी गयी हैं।
मास्क की पहली परत किसी भी प्रकार के आरएनए को विघटित कर सकती है, दूसरी परत सूक्ष्मजीव-रोधी  है, तीसरी हवा के फ़िल्टर के लिए है, और चौथी और पांचवीं परत 'आरामदायक परतें' हैं, जो नाक और मुंह के करीब रहती हैं।डॉ मार्शल ने कहा,“तांबा और चांदी डी-ट्रांजीशन तत्व हैं और हमारे ज्ञान के अनुसार वे इस वायरस और सार्स वायरस के अन्य सभी सदस्यों को विघटित कर सकते हैं। हमने तांबा, कॉपर ऑक्साइड, चांदी और आवेशितचांदी का मिश्रण लिया, जो आरएनए को विघटितकरने में मदद कर सकता है।
विघटन-परीक्षण के लिए, शोधकर्ताओं ने फेफड़ों की कोशिकाओं से आरएनए को लिया क्योंकि नावेल कोरोनवायरस फेफड़ों में तेजी से फैलता है। अन्य कोशिकाओं के आरएनए को भी लिया गया। शोधकर्ता ने कहा,“हमने कैंसर और गैर-कैंसर,दोनों कोशिकाओं को लिया है। हमने इन अणुओं के विघटन की जाँच की है। हमने इसका द्रव में और कोटिंग बेस विधियों से परीक्षण किया है। इस परीक्षण से पता चला कि आरएनए का विघटन हो रहा था। इसके बाद, हमने इसे और उन्नत किया है। मास्क के बाहरी परत पर हाइड्रोफोबिक सतह है, जो वायरस-युक्त पानी की बूंदों को दूर हटा देती है।उत्पाद के पेटेंट के लिए आवेदन किया गया है।
एसजी/एएम/जेके
.............................................................................................
चित्र - डॉ मार्शल एवंसूक्ष्मजीव-रोधी और कई परतों वाला फेस मास्क
(Visitor Counter : 283
उप राष्ट्रपति सचिवालय
उपराष्ट्रपति ने प्रसिद्ध संगीतकार श्री एस.पी. बालासुब्रह्मण्यम के निधन पर शोक व्यक्त किया
यह मेरे लिए बहुत ही गहरा भावुकता वाला क्षण है- उपराष्ट्रपति
(उपराष्ट्रपति ने प्रसिद्ध संगीतकार श्री एस.पी. बालसुब्रह्मण्यम के निधन पर शोक व्यक्त किया है।
उनका पूरा बयान निम्नलिखित है-
“मैं एस पी बालासुब्रह्मण्यम के दु:खद निधन के बारे में जानकर स्तब्ध हूं, जिन्हें मैं कई दशकों से जानता था। यह वास्तव में संगीत की दुनिया के लिए एक अपूरणीय क्षति है और मेरे लिए व्यक्तिगत रूप से गहरा भावनात्मक क्षण है। उनके असंख्य प्रशंसक उन्हें एसपीबी या बालू के नाम से बुलाते थे, वह मेरे मूल निवास नेल्लोर से थे। मेरे मन में उनके प्रति उनकी मधुर धुन, मातृभाषा के प्रति उनके प्रेम और असाधारण ढंग से प्रतिभाशाली युवा संगीतकारों की एक पूरी पीढ़ी को संवारने की वजह से बहुत सम्मान था।
मेरे सहित दुनियाभर के लाखों संगीत प्रेमियों के दिलों में उनके लिए दु:ख है। उनकी मधुर आवाज दुर्भाग्यपूर्ण वायरस की वजह से शांत हो गई। हालांकि उनकी मुस्कान, उनका विनोद प्रिय व्यवहार हमारी यादों में हमेशा बना रहेगा। गीतों की उनकी असाधारण प्रस्तुतियां हमारे कानों में बजती रहेंगी और आने वाले बहुत लंबे समय तक हमारी चेतना में गूंजती रहेंगी।
मैं इस महान संगीतकार को अपनी श्रद्धांजलि अर्पित करता हूं, जिन्हें मुझे इतने करीब से जानने का सुख मिला है। मैं ईश्वर से प्रार्थना करता हूं कि वह उनके परिवार को इस सबसे अप्रत्याशित नुकसान को सहने की ताकत दे।”
रक्षा मंत्रालय
सीमा पर बुनियादी ढांचे को बढ़ावा देने के लिए बजट 2021-22 में बीआरओ के लिए बढ़ा परिव्यय
केंद्रीय बजट 2021-22 में सीमावर्ती क्षेत्रों में बुनियादी ढांचे को बढ़ावा देने के लिए सीमा सड़क संगठन  के लिए धन बढ़ाने का प्रस्ताव किया गया है। सीमावर्ती क्षेत्रों में सड़क विकास परियोजनाओं के लिए आवंटन 5,586.23 करोड़ रुपये से बढ़ाकर वित्तीय वर्ष 2021-22 के लिए 6,004.08 करोड़ रुपये कर दिया गया है। सीमावर्ती सड़कों के रखरखाव का बजट 750 करोड़ रुपये से बढ़कर 850 करोड़ रुपये हो गया है, जबकि पूंजीगत कार्य आवंटन को संशोधित कर वित्तीय वर्ष 2020-21 के लिए 2,300 करोड़ रुपये के बजटीय प्रावधान से 2,500 करोड़ रुपये कर दिया गया है।
इस बढ़े हुए आवंटन से रणनीतिक अनिवार्यताओं द्वारा आवश्यक निर्माण की गति को बढ़ाने के लिए आधुनिक निर्माण संयंत्रों, उपकरणों और मशीनरी की खरीद में सुविधा होगी । बढ़ी हुई फंडिंग का एक बड़ा हिस्सा सीमावर्ती क्षेत्रों में रणनीतिक सड़कों के बेहतर रखरखाव के लिए इस्तेमाल किया जाएगा और इससे उत्तरी एवं पूर्वोत्तर सीमाओं के साथ रणनीतिक रूप से महत्वपूर्ण सड़कों, सुरंगों और पुलों के निर्माण को भी बड़ा बढ़ावा मिलेगा।
उप राष्ट्रपति सचिवालय
उपराष्ट्रपति द्वारा जयपुर में 83वें अखिल भारतीय पीठासीन अधिकारी सम्मेलन का उद्घाटन
उपराष्ट्रपति ने संसद और विधानमंडलों में गरिमा बनाए रखने की आवश्यकता पर बल दिया
उपराष्ट्रपति ने विधायिका और न्यायपालिका के बीच सौहार्दपूर्ण संबंध बरकरार रखने का आग्रह किया
संवैधानिक संस्थान अपनी अपनी मर्यादाओं का पालन करें : उपराष्ट्रपति
उपराष्ट्रपति तथा राज्य सभा के सभापति श्री जगदीप धनखड़ ने आज जयपुर में 83वें अखिल भारतीय पीठासीन अधिकारी सम्मेलन का उद्घाटन किया। अपने उद्घाटन भाषण में उन्होंने भारत को लोकतंत्र का जनक बताया और जोर दे कर कहा कि लोकतंत्र की मूल भावना ही जनमत का आदर और जन कल्याण सुनिश्चित करना है।
माननीय उपराष्ट्रपति ने कहा कि संवाद, विमर्श और बहस ही संसद और विधानमंडलों की कार्यवाही को सार्थक बनाते हैं, इस संदर्भ में उन्होंने कहा कि जनप्रतिनिधियों को हमारी संविधान सभा से प्रेरणा लेनी चाहिए जिसकी लगभग 3 वर्षों की अवधि में 11 सत्रों के दौरान, व्यवधान की एक घटना भी नहीं हुई। उन्होंने एक ऐसी व्यवस्था विकसित करने का आह्वाहन किया जिससे लोकतंत्र के ये मंदिर, मर्यादित और सार्थक संसदीय कार्यपद्धति में, उत्कृष्टता के केंद्र बन कर उभर सकें।
संसद और विधानमंडलों में व्यवधानों की बढ़ती घटनाओं पर चिंता व्यक्त करते हुए श्री धनखड़ ने जनप्रतिनिधियों को आगाह किया कि वे जनता की इच्छाओं और आकांक्षाओं का आदर करें और अपने व्यवहार से अनुकरणीय उदाहरण प्रस्तुत करें। उन्होंने अपेक्षा की कि यह सम्मेलन इन मुद्दों का अविलंब समाधान निकालने पर विचार विमर्श करेगा।
राज्य के सभी अंगों के बीच सौहार्दपूर्ण संबंधों की जरूरत पर बल देते हुए उपराष्ट्रपति ने कहा कि लोकतंत्र तभी फलता फूलता है जब विधायिका, कार्यपालिका और न्यायपालिका तीनों परस्पर सहयोग और सामंजस्य के साथ, जन अपेक्षाओं को पूरा करने के लिए काम करते हैं।
उन्होंने कहा कि किसी भी लोकतांत्रिक समाज में, जनमत की प्रधानता ही उसके "मूल ढांचे" का भी "मूल आधार" है। इस संदर्भ में उपराष्ट्रपति ने कहा कि संसद और विधानमंडलों की प्रधानता और संप्रभुता आवश्यक शर्त हैं जिस पर समझौता नहीं किया जा सकता। उन्होंने सभी संवैधानिक संस्थाओं से अपनी अपनी मर्यादाओं में रह कर कार्य करने का आग्रह किया।
भारत द्वारा G-20 का नेतृत्व ग्रहण करने पर प्रसन्नता व्यक्त करते हुए श्री धनखड़ ने कहा कि हमने स्थायी विकास और समावेशी समृद्धि के लिए विश्व को नया मंत्र दिया है "एक पृथ्वी, एक परिवार, एक भविष्य"। एक समृद्ध और सशक्त भारत के निर्माण के लिए उन्होंने सभी से आजादी के अमृतकाल में सकारात्मक योगदान करने का आह्वाहन किया।
इस अवसर पर लोकसभा अध्यक्ष, श्री ओम बिरला, राज्य सभा के उपसभापति डा. हरिवंश, राजस्थान के मुख्यमंत्री श्री अशोक गहलोत, राजस्थान विधानसभा के अध्यक्ष डा. सी पी जोशी तथा देश के अनेक विधान मंडलों के पीठासीन अधिकारी भी उपस्थित रहे।
उपराष्ट्रपति के भाषण का पूरा पाठ पढ़ने के लिए यहां क्लिक करें-
जनजातीय कार्य मंत्रालय
एशिया का सबसे बड़ा जनजातीय उत्सव ‘मेदारम जतारा’ पारंपरिक हर्षोल्लास से तेलंगाना में आरंभ
उत्सव के पहले दिन देश के कोने-कोने से करोड़ों श्रद्धालु और तीर्थयात्री जुटे
प्रमुख विशेषतायें:
- पवित्र मेदारम जतारा में पहले दिन भारी संख्या में तीर्थयात्री पहुंचे।
- जनजातीय कार्य मंत्रालय पूरी सक्रियता से उत्सव की सहायता कर रहा है और सभी कार्यक्रमों का कवरेज कर रहा है।
- जनजातीय संस्कृति, परंपरायें, त्योहार और विरासत जनजातीय कार्य मंत्रालय के कार्यकलाप के केंद्र में हैं।
पवित्र और बहुप्रतीक्षित द्विवार्षिक उत्सव “मेदारम जतारा” का शुभारंभ 16 फरवरी, 2022 को हो गया, जब ‘मेदारम गाद्दे’  पर सरलअम्मा का आगमन हुआ, जिसे तेलंगाना की कोया जनजाति ने पूरा किया।
कुम्भ मेले के बाद मेदारम जतारा, देश का दूसरा सबसे बड़ा उत्सव है, जिसे तेलंगाना की दूसरी सबसे बड़ी कोया जनजातीय चार दिनों तक मनाती है। एशिया का सबसे बड़ा जनजातीय मेला होने के नाते, मेदारम जतारा देवी सम्माक्का और सरलम्मा के सम्मान में आयोजित किया जाता है। यह उत्सव ‘माघ’ महीने  में पूर्णमासी को दो वर्षों में एक बार मनाया जाता है। सम्माक्का की बेटी का नाम सरलअम्मा था। उनकी प्रतिमा पूरे कर्मकांड के साथ कान्नेपल्ली के मंदिर में स्थापित है। यह मेदारम के निकट एक छोटा सा गांव है।
भोर में पुजारी, पवित्र पूजा करते हैं। पारंपरिक कोया पुजारी , पहले दिन सरलअम्मा के प्रतीक-चिह्नों  को कान्नेपाल्ले से लाते हैं और मेदारम में गाद्दे  पर स्थापित करते हैं। यह कार्यक्रम पारंपरिक संगीत  के बीच पूरा किया जाता है। साथ में नृत्य भी होता है। तीर्थयात्री इस पूरे जुलूस में शामिल होते हैं और देवी के सामने नतमस्तक होकर अपने बच्चों, आदि के लिये आशीर्वाद मांगते हैं।
उसी दिन शाम को सम्माक्का के पति पागीडिड्डा राजू के प्रतीक-चिह्नों – पताका, आदेरालु और बंडारू को पुन्नूगोंदला गांव से पेनका वाड्डे लेकर आते हैं। यह गांव कोठागुदा मंडल, महबूबाबाद में स्थित है। वहां से प्रतीक-चिह्नों को मेदारम लाया जाता है। इसके अलावा सम्माक्का के बहनोई गोविंदराजू और सम्माक्का की बहन नागुलअम्मा के प्रतीक-चिह्नों को भी कोंडाई गांव से डुब्बागट्टा वाड्डे लेकर आते हैं। यह गांव एतुरूनागराम मंडल, जयशंकर भूपालपल्ली में स्थित है। यहीं से प्रतीक-चिह्नों को मेदारम लाया जाता है।
विभिन्न गांवों के श्रद्धालु और विभिन्न अनुसूचित जनजातियां यहां इक्ट्ठा होती हैं। साथ ही करोड़ों तीर्थयात्री मुलुगू जिले में आते हैं और पूरे हर्षोल्लास के साथ उत्सव मनाते हैं। इस समय जतारा त्योहार दो वर्ष में एक बार मनाया जाता है और उसका आयोजन कोया जनजाति करती है। इसमें तेलंगाना सरकार का जनजातीय कल्याण विभाग सहयोग करता है।
कान्नेपाल्ली के गांव वाले ‘आरती’ करते हैं तथा सरलअम्मा की भव्य विदाई का आयोजन करते हैं। इसके बाद सरलअम्मा की प्रतिमा को ‘जामपन्ना वागू’  के रास्ते मेदारम गाद्दे लाया जाता है। गाद्दे पहुंचकर सरलअम्मा की विशेष पूजा होती है और अन्य कर्म-कांड किये जाते हैं। तीस लाख से अधिक श्रद्धालु सरलअम्मा के दर्शन करते हैं तथा मेदारम जतारा के दौरान विशेष पूजा-अर्चना करते हैं।
जनजातीय कार्य मंत्रालय इस आयोजन की भरपूर सहायता कर रहा है तथा उत्सव के प्रत्येक कार्यक्रम की कवरेज कर रहा है। मंत्रालय तेलंगाना की अनुसूचित जनजातियों के विभिन्न पहलुओं को संरक्षित और प्रोत्साहित करता है। इस त्योहार का लक्ष्य है जनजातीय संस्कृतियों, उत्सवों और विरासत के प्रति लोगों को जागरूक करना तथा आगंतुकों और तेलंगाना के जनजातीय समुदायों के बीच सौहार्दपूर्ण रिश्ते को कायम रखना।
अधिक जानकारी के लियेः
प्रधानमंत्री कार्यालय
प्रधानमंत्री श्री नरेन्द्र मोदी ने संसद भवन परिसर में नई गतिशील प्रकाश व्यवस्था का शुभारंभ किया
देश में स्वतंत्रता दिवस की तैयारियो के बीच प्रधानमंत्री श्री नरेन्द्र मोदी ने 13 अगस्त,2019 की शाम संसद भवन परिसर में नई गतिशील प्रकाश व्यवस्था का शुभारंभ किया।प्रधानमंत्री मोदी ने इस प्रकाश व्यवस्था का कुछ समय तक अवलोकन भी किया। इस प्रकार की प्रकाश व्यवस्था महत्वपूर्ण सरकारी भवनो जैसे नार्थ ब्लॉक,साउथ ब्लॉक और राष्ट्रपति भवन में की जाती है। यह प्रकाश व्यवस्था आम नागरिको के बीच अत्यंत लोकप्रिय रही है और इससे आम नागरिक दिल्ली के केंद्रीय भाग में स्थित इन महत्वपूर्ण स्थानो का दौरा करने के लिए प्रोत्साहित होते हैं।
रक्षा मंत्रालय
मंत्रिमंडल ने भारतीय वायु सेना के लिए हिंदुस्तान एयरोनॉटिक्स लिमिटेड  से 83 हल्के लड़ाकू विमान  ‘तेजस’ खरीदने की मंजूरी दी
प्रधानमंत्री श्री नरेन्द्र मोदी की अध्यक्षता में मंत्रिमंडल की 13 जनवरी को नई दिल्ली में बैठक हुई। बैठक में 45,696 करोड़ रुपये की लागत से 73 एलसीए तेजस एमके-1ए लड़ाकू विमान और 10 एलसीए तेजस एमके-1 ट्रेनर विमान की खरीद को मंजूरी दी गई। इसके साथ डिजाइन और बुनियादी ढांचे के विकास के लिए 1,202 करोड़ रुपये मंजूर किए गए।
हल्के लड़ाकू विमान एमके-1ए स्वदेश में डिजाइन, विकसित और निर्मित अत्याधुनिक आधुनिक 4+ पीढ़ी के लड़ाकू विमान हैं। यह विमान इलेक्ट्रॉनिक रूप से स्कैन किए गए सक्रिय एरे  रडार, बियॉन्ड विजुअल रेंज  मिसाइल, इलेक्ट्रॉनिक वारफेयर  स्वीट और एयर टू एयर रिफ्यूलिंग  की महत्वपूर्ण परिचालन क्षमताओं से लैस है, जो भारतीय वायु सेना  की परिचालन आवश्यकताओं को पूरा करने के लिए एक शक्तिशाली प्लेटफॉर्म होगा। यह 50 प्रतिशत की स्वदेशी सामग्री के साथ लड़ाकू विमानों की श्रेणी की पहली "खरीद " है जो कार्यक्रम के अंत तक धीरे-धीरे 60 प्रतिशत तक पहुंच जाएगी।
मंत्रिमंडल ने परियोजना के तहत आईएएफ द्वारा बुनियादी ढांचे के विकास को भी मंजूरी दे दी है ताकि वे अपने बेस डिपो में मरम्मत या सर्विसिंग को सक्षम बना सकें ताकि मिशन क्रिटिकल सिस्टम के लिए विमान में माल लादने और उतारने का समय कम हो जाए और परिचालन उपयोग के लिए विमान की उपलब्धता बढ़े। यह आईएएफ को संबंधित अड्डों पर मरम्मत के बुनियादी ढांचे की उपलब्धता के कारण बेड़े को अधिक कुशलतापूर्वक और प्रभावी ढंग से बनाए रखने में सक्षम करेगा।
आत्मनिर्भर भारत अभियान के तहत, भारत लगातार रक्षा क्षेत्र में उन्नत अत्याधुनिक तकनीकों और प्रणालियों के डिजाइन, विकास और निर्माण स्वदेशी रूप से करने की अपनी शक्ति में वृद्धि कर रहा है। हिंदुस्तान एयरोनॉटिक्स लिमिटेड  द्वारा हल्के लड़ाकू विमान के निर्माण से आत्मनिर्भर भारत पहल को और अधिक बढ़ावा मिलेगा और देश में रक्षा उत्पादन और रक्षा उद्योग को बढ़ावा मिलेगा। इस खरीद में एचएएल के साथ डिजाइन और विनिर्माण क्षेत्रों में एमएसएमई सहित लगभग 500 भारतीय कंपनियां काम करेंगी। यह कार्यक्रम भारतीय एयरोस्पेस मैन्युफैक्चरिंग इकोसिस्टम को एक जीवंत आत्मनिर्भर इकोसिस्टम में बदलने के लिए उत्प्रेरक का काम करेगा।
रक्षा मंत्रालय
बीआरओ ने सामरिक महत्व के श्रीनगर-लेह राजमार्ग को चार महीने बाद खोला
सीमा सड़क संगठन  ने शनिवार को लद्दाख को दुनिया के बाकी हिस्सों से जोड़ने वाले सामरिक महत्व के श्रीनगर-लेह राजमार्ग को खोल दिया। शुरुआत में ज़ोजिला दर्रे से करीब तेल के 18 टैंकरों और अन्य आवश्यक वस्तुओं को लेह/लद्दाख की ओर जाने की अनुमति दी गई। ज़ोजिला दर्रे में ताजा बर्फबारी के पश्चात् भी राजमार्ग को खोलने का प्रबंध किया गया।
ज़ोजिला दर्रे पर भारी बर्फबारी के कारण पिछले साल दिसंबर में 425 किलोमीटर राजमार्ग को बंद कर दिया गया था। लद्दाख मंडल आयुक्त के निर्देशानुसार केंद्र शासित प्रदेश लद्दाख में आवश्यक वस्तुओं के संचय की आकस्मिक आवश्यकता थी। इसे ध्यान में रखते हुए परियोजना बीकन और परियोजना विजयक की टीम ने 11,500 फीट की ऊंचाई पर ज़ोजिला के आसपास ताजा बर्फ को राजमार्ग से हटाकर सड़क को यातायात के योग्य बना दिया।
इस साल की बर्फबारी ने पिछले छह दशकों के रिकॉर्ड तोड़ दिया। बीआरओ के प्रोजेक्ट बीकन द्वारा गगनगीर से जीरो प्वाइंट तक बर्फ को हटाने का काम किया गया और यही काम प्रोजेक्ट विजयक ने दूसरी ओर द्रास की तरफ से किया।
एबीबी/एसएस/नमपिबौ/केए/डीके/सैवी/डीएस
(Visitor Counter : 305
गृह मंत्रालय
गृह मंत्री ने एनआरसी से जुड़े मुद्दों की समीक्षा की
केन्द्रीय गृह मंत्री श्री अमित शाह ने असम में राष्ट्रीय नागरिकता रजिस्टर  के अंतिम प्रकाशन से जुड़े मुद्दों की समीक्षा की। समीक्षा बैठक में असम के मुख्यमंत्री, केन्द्रीय गृह सचिव, असम के मुख्य सचिव और वरिष्ठ अधिकारी उपस्थित थे। हाल के दिनों में केन्द्रीय गृह मंत्रालय और असम राज्य सरकार के बीच मुद्दों पर गहन चर्चा हुई है।
बैठक में तय किया गया कि जिन लोगों के नाम अंतिम एनआरसी में शामिल होने से छूट गए हैं, उन्हें अपील करने का पूरा अवसर प्रदान किया जाए। जिस भी व्यक्ति का नाम अंतिम एनआरसी में नहीं है, वह अपीलीय प्राधिकरण यानी विदेशी न्यायाधिकरण के सामने अपना मामला रख सकते हैं। विदेशी अधिनियम 1946 और विदेशी आदेश 1964 के तहत केवल विदेशी न्यायाधिकरणों को किसी व्यक्ति को विदेशी घोषित करने का अधिकार है। इसलिए एनआरसी में जिन व्यक्तियों का नाम शामिल नहीं हुआ है, उसका मतलब यह नहीं है कि उन्हें विदेशी घोषित कर दिया गया है।
राज्य सरकार ने सुविधाजनक स्थानों पर पर्याप्त संख्या में नयायाधिकरणों के गठन के लिए सहमति व्यक्त की। यह भी तय किया गया कि राज्य सरकार एनआरसी में शामिल होने से छूट जाने वाले जरूरतमंदों को कानूनी सहायता देने का पूरा इंतजाम करेगी।
चूंकि अंतिम एनआरसी में शामिल होने से छूट जाने वाले व्यक्तियों के लिए निर्धारित अवधि के अंदर अपील करना संभव नहीं है, इसलिए गृह मंत्रालय अपील दायर करने की वर्तमान समय सीमा को 60 दिन से बढ़ाकर 120 दिन करने के लिए नियमों में संशोधन करेगा। नागरिकता  नियम, 2003 को भी संशोधित किया जा रहा है।
कानून व्यवस्था बनाए रखने के लिए राज्य सरकार के आकलन के अनुसार केन्द्रीय सशस्त्र अर्द्ध सैनिक बलों की तैनाती उपलब्ध कराई जा रही है।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 57.22 करोड़ के पार
रिकवरी दर  पर पहुंची जो मार्च, 2020 के बाद से अपने उच्च्तम स्तर पर
पिछले 24 घंटों में 36,571 नए मामले दर्ज किए गए
भारत में कुल सक्रिय मामले  इस समय 150 दिनों में सबसे कम
सक्रिय मामले कुल मामलों का 1.12 प्रतिशत जो मार्च, 2020 के बाद से सबसे कम
दैनिक पॉजिटिविटी दर  जो पिछले 25 दिनों से तीन प्रतिशत से कम पर कायम
आज सुबह सात बजे तक की अस्थायी रिपोर्ट के अनुसार पिछले 24 घंटों में 54,71,282 लोगों का टीकाकरण करने से भारत में कोविड-19 टीकाकरण का कुल कवरेज 57.22 करोड़  के पार पहुंच गया है। टीकाकरण का यह लक्ष्य 63,56,785 सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का ब्योरा इस प्रकार है:
|
|
एचसीडब्ल्यू
|
|
पहली खुराक
|
|
1,03,52,479
|
||
|
दूसरी खुराक
|
|
81,74,950
|
|
एफएलडब्ल्यू
|
|
पहली खुराक
|
|
1,82,98,488
|
||
|
दूसरी खुराक
|
|
1,24,35,280
|
|
18-44 आयु समूह
|
|
पहली खुराक
|
|
21,16,61,856
|
||
|
दूसरी खुराक
|
|
1,79,81,125
|
|
45 से 59 वर्ष के बीच का आयु समूह
|
|
पहली खुराक
|
|
12,13,60,599
|
||
|
दूसरी खुराक
|
|
4,77,77,706
|
|
60 वर्ष से अधिक
|
|
पहली खुराक
|
|
8,28,12,609
|
||
|
दूसरी खुराक
|
|
4,14,26,396
|
|
कुल
|
||
|
57,22,81,488
केन्द्र सरकार देश भर में कोविड-19 टीकाकरण की गति में तेजी लाने तथा इसके दायरे को विस्तारित करने के लिए प्रतिबद्ध है।
पिछले 24 घंटों में 36,555 कोरोना संक्रमित रोगियों के ठीक होने से कुल ठीक होने वाले रोगियों  की संख्या बढ़कर 3,15,61,635 हो गई है।
रिकवरी दर  पर पहुंची गई है जो मार्च, 2020 के बाद से अपने उच्च्तम स्तर पर है।
पिछले 54 दिनों से लगातार 50,000 से कम नए दैनिक मामले दर्ज किए जा रहे हैं। यह केंद्र और राज्यों/केंद्र शासित प्रदेशों के निरंतर और सहयोगात्मक प्रयासों का परिणाम है।
भारत में पिछले 24 घंटों में 36,571 दैनिक नए मामले दर्ज किए गए हैं।
कोरोना संक्रमित मरीजों के तेजी से ठीक होने और नए मामलों में कमी सक्रिय मामलों को 3,63,605 तक कम कर दिया है जो कि 150 दिनों में सबसे कम है। सक्रिय मामले वर्तमान में देश के कुल पॉजिटिविटी मामलों का केवल 1.12% हैं जो मार्च 2020 के बाद सबसे कम है।
देश भर में टेस्टिंग क्षमता में उल्लेखनीय रूप से बढ़ोतरी के साथ, देश में पिछले 24 घंटों में 18,86,271 टेस्ट किए गए। कुल मिला कर भारत ने अब तक 50.26 करोड़ से अधिक  जांच की जा चुकी हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 1.93 प्रतिशत है, जो पिछले 56 दिनों में तीन प्रतिशत से नीचे कायम है। दैनिक पॉजिटिविटी दर भी 1.94 प्रतिशत रही, जो पिछले 25 दिनों से तीन प्रतिशत से नीचे और 74 दिनों से लगातार पांच प्रतिशत से कम पर बनी हुई है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 132.93 करोड़ कोविड रोधी टीके लगाए जा चुके हैं
भारत में वर्तमान में 92,281 सक्रिय मामले,560 दिनों में सबसे कम मामले
सक्रिय मामले कुल मामलों के 1 प्रतिशत से कम हैं,वर्तमान में 0.27 प्रतिशत,मार्च 2020 के बाद से सबसे कम
स्वस्थ होने की दर वर्तमान में 98.36 प्रतिशत,मार्च 2020 के बाद से सबसे अधिक
पिछले 24 घंटों के दौरान 8,464 रोगी स्वस्थ हुए, देश भर में अभी तक कुल 3,41,22,795 मरीज स्वस्थ हुए
बीते चौबीस घंटे के दौरान 7,774 नए मामले सामने आए
दैनिक पॉजिटिविटी दर 0.65 प्रतिशत है,पिछले 69 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.70 प्रतिशत है; पिछले 28 दिनों से 1 प्रतिशत से कम है
अभी तक कुल 65.58 करोड़ जांचें की जा चुकी हैं